rlitschk/wikidir huggingface dataset:
De Volksbank eG Oosterholt-Scharmbeek is en Volksbank mit Seet in Oosterholt-Scharmbeek. De Bank höört to’n Genossenschaftsverband un hett 20 Filialen plus 7 SB-Filialen in de Landkreise Oosterholt un Rodenborg (Ooltkreis Bremervöör). Den Vörstand billt Mathias Knoll un Jan Mackenberg, de Vörsitter von’n Opsichtsraad is Andreas Rolf-Pissarczyk. De BLZ is 291 623 94 un de BIC GENO DEF1 OHZ. De Bilanzsumm weer an’n 31. Dezember 2016 1247 Millionen Euro, de Inlagen 907 Millionen Euro un de Kunnenkredite 965 Millionen Euro. De Bank hett 248 Mitarbeiders, 27.650 Maten un 65.332 Kunnen (Stand 31. Dezember 2016). Blangen den Hauptsitt in Oosterholt-Scharmbeek hett de Volksbank ok noch Filialen in Basdaal, Bevern, Bremervöör, Eversdörp, Falkenbarg, Gnarrenborg, Grasbarg, Hambargen, Heesdörp, Heilshoorn, Hipst, Hönau-Lindörp, Leendaal, Ne’enkarken, Öölm, Oosterholt, Örel, Pennigbüttel un Wallhöben. De hüdige Volksbank Oosterholt-Scharmbeek hett sik 2002 billt, as de dree Volksbanken Oosterholt-Scharmbeek, Bremervöör un Gnarrenborg dör Fusion tohoopgahn sünd. De Spoor- un Lehnkass eGmbH in Scharmbeek is an’n 18. Mai 1906 von 45 Lüüd grünnt worrn. Se hett sik 1934 mit de Oosterholter Genossenschaftskass tohoopdaan. Bet 1999 is de Bank noch mit en Reeg annere Volksbanken ut de Region tohoopgahn un hett toletzt den Naam Volksbank Oosterholt-Scharmbeek dragen. 2002 hett sik de Volksbank Oosterholt-Scharmbeek
Lüdicke is de Familiennaam von Artur Lüdicke (1851–1940), düütschen Inschenör un Schriever, Bettina Lüdicke (* 1958), düütsche Bildhauerin, Friedrich Adolph Lüdicke (1782–1851), düütschen evangeelschen Geistlichen un Kartograaf, Jochen Lüdicke (* 1958), düütschen Avkaat un Stüürberader, Jürgen Lüdicke (* 1956), düütschen Jurist, Klaus Lüdicke (* 1943), düütschen röömsch-kathoolschen Theoloog, Marianne Lüdicke (1919–2012), düütsche Bildhauerin, Otto Lüdicke (1912–1999), düütschen Handballspeler, Paul Lüdicke (1866–1931), düütschen Avkaat un Parlamentarier. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Gymnasium Otterbarg is en School in de Straat An’n Brink 9 in Otterbarg (op dat sülve Gelänn as de Oberschool Wümmschool). Dreger von dat Gymnasium is de Gemeen Otterbarg. De School hett üm un bi 430 Schölers, de ut dat ganze Rebeed von de Gemeen Otterbarg kaamt. Dat is en rein Middelstufengymnasium. Na de 10. Klass mööt de Schölers för de Oberstufe op dat Gymnasium Söttmer oder op en anner Gymnasium wesseln. Dat Gymnasium is to dat Schooljohr 2008/2009 grünnt worrn. Vörher sünd de Otterbarger Gymnasialschölers in de Regel in Achem op dat Cato-Bontjes-van-Beek-Gymnasium gahn. De Fördervereen Starke Scholen e.V. is an’n 29. April 2008 grünnt worrn, noch bevör de School ehren Bedriev opnahmen hett. De Vereen is blangen dat Gymnasium ok för de Wümmschool tostännig. 2008–31. Juli 2014: Gabriele Diedrich 1. August 2014–Januar 2015: Markus Sasse (kommissarsch) Januar 2015–: Volker Busboom-Schäfer Websteed von de School (hoochdüütsch) Koordinaten:53° 7′ N, 9° 8′ O
En Kita is en Inrichtung, in de Kinner daags betreut warrt. Dat verlöövt to’n Bispeel de Öllern arbeiden to gahn. In wat för en Öller Kinner na en Kita gahn köönt, dat is nich eenheitlich fastleggt. Faken is dat aver so, dat de Kinner noch in dat eerste Levensjohr in en Kita kaamt. Dat gifft verscheden Formen von Kinnerbetreuung: Speelkreis: De Speelkreis is von de Grundidee en Grupp von Öllern, de sik tohoopdaan hett, üm de Kinner to betreun. De Betreuers köönt de Öllern sülvs oder ok anstellte Betreuers ween. Kinnerkrübb: För junge Kinner in dat eerste bet drüdde Levensjohr Kinnergoorn: För Kinner in dat drüdde bet sösste Levensjohr Kinnerhort: För Kinner, de al na School gaht De Definitschonen för en Kita un för de besünneren Formen sünd aver nich eenheitlich fastleggt un köönt in verscheden Länner un Regionen afwieken. Blangen de Dregers, de von de Karken utgaht (to’n Bispeel Caritas, Diakonie), de groten Wollfohrtsverbänn (to’n Bispeel Paritätisch Wollfohrtsverband, AWO) un de kommunalen Dregers (de Gemenen un Städer) gifft dat von wegen de staatliche Förderung jümmer mehr ok private Anbeders. Bedrievskitas warrt mehrstendeels von Dregers bedreven, de nich to dat Ünnernehmen höört. Reformpädagoogsche Inrichtungen so as Waldorf-Kinnergoorns un Montessori-Hüüs gifft
De Echten Flegen (Muscidae) sünd en Familie mank de Flegen (Brachycera). Se weert to de Tweeflunken (Diptera) mit torekent. Up de ganze Eer gifft dat bi 4.000 Aarden. Ut Europa sünd bi 600 Aarden bekannt, 500 vun jem kaamt ok in Middeleuropa vor. Dat Lief vun de Echten Flegen is 2 bit 18 Millimeters lang un stevig boot. Meist sünd se grau, stahlblau, wat gröön, geel oder rood farvt. De wecken laat na de Brummers (Calliphoridae). De Föhlspriete sünd dreedeelt, kort un eenfach. Blangen de Facettenogen hefft de Deerter ok dree Punktogen (Occelli). Dat Mundwarktüüch is goot utbillt un se könnt dor mit lecken oder ok steken. Dat Lven vun de Echten Flegen verscheelt sik je na Aart. Dat gifft Aarden, de leevt as Parasiten un suugt Blood, man ok Rövers, Blötenbesökers un Flegen, de an allerhand Fleetstoffe suugt, as u. a. an Schiete. Bi de Budden gifft dat de wecken, de leevt in Affall un Stoffe, de ut’neenfallt un vergammelt un nehrt sik dor vun, un annere, de freet Swämme, de dor in wassen doot oder ok de wecken, de freet Schiete. Dat gift ok Aarden, de ehre Budden freet Plantendeele. De Budden leevt meist up’e Eer oder in
De Brummers oder Brummflegen, ok Kohschietenflegen, (Calliphoridae) sünd en Familie mank de Flegen (Brachycera). Se weert to de Tweeflunken mit torekent. Up’e ganze Eer gifft dat bi 1.000 Aarden vun Brummers, dormank bi 45 Aarden in Düütschland. In’e Grötten verscheelt de Deerter sik duchtig. Dat Lief kann bit hen to 18 Millimeters bi de Dodenflege (Cynomyia mortuorum) lang ween. Dat Lief bi düsse Flegen is stevig boot un meist metallblau oder gröön bit hen to glimmern goldgröön farvt. Ogen un Flunken sünd bannig good utbillt, as Mundwarktüüch hefft se en Leckrüssel. Brummflegen finnt sik sunnerlich an Blöten, meist an Schirmblöten. Dor könnt se meist in all Biotope bi vorkamen. Freten doot se Nektar un Pollen, ok Honnigdau. Smecken könnt se, as de meisten Flegen mit Organe an de Footle’e. Wenn se Ssapp upnehmen wüllt, fleegt de Brummers faken na orgaansche Stoffe hen, de vergammelt un na Blöten, de na Aas röken doot, as Aaronskelk un Swämme as de Stinkswamm (Phallus impudicus). Brummers leggt ehre paarhunnert Eier up orgaansche Stoffe af, wo meist veel Eiwitt in sitten deit. In de eersten Phasen atent de Budden over de Huut, vun de drüdde Phase af an gaht de eersten un achtersten Göter vun
Hiram Bingham is de Naam von Hiram Bingham (1789–1869), Missionar up Hawaii, Hiram Bingham (1831–1908), Missionar up Hawaii, Hiram Bingham (1875–1956), Forscher un Updecker vun Machu Picchu, ok Senator un Gouvernör vun Connecticut, Hiram Bingham (1903–1988), Vize-Konsul vun de USA in Marseille in den tweden Weltkrieg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Resbossel (hoochdüütsch Regesbostel) is en Dörp in de Gemeen Resbossel (Samtgemeen Hullnst) in’n Landkreis Horborg, Neddersassen. Dat Water ut dat Rebeed flütt över’n Starsbeek af. De Naveröörd sünd Rahmstörp, Mesborg un Starsbeek in’n Noordoosten, Wosbossel in’n Oosten, Holtörp, Hullnst un de Holtörper Heid in’n Süüdoosten, Hollinn, Holv, Hassbossel, Löh un Bredenhoorn in’n Süüdwesten, Sounsiek in’n Westen un Beekdörp un Guldbeek in’n Noordwesten. In’n Eersten Weltkrieg sünd twölv Soldaten ut Resbossel fullen oder vermisst un in’n Tweten Weltkrieg 30. In de Franzosentied von 1810 bet 1814 hett de Oort to de Mairie Hullnst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Vaagdie Hullnst von dat Amt Mesborg tohöört. Von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn. De Oort höört siet dat 19. Johrhunnert to de Gemeen Resbossel to. Resbossel is evangeelsch-luthersch präägt un höört to dat Kaspel von de Andreas-Kark in Hullnst. För de Kathoolschen is de St.-Petrus-Kark in Bookholt tostännig. De Karkhoff in
De Fruchtflegen (Drosophilidae) sünd en Familie mank de Flegen (Brachycera). Se weert dor to de Tweeflunken mit torekent. Bi de Fruchtflegen hannelt sik dat um lüttje Flegen vun een bit hen to sess Millimeters Längde. Meist sünd se bi 2 mms groot. Vorkamen doot se meist allerwegens: In fuchtige Loofwolden, an’n Wooldrand un ok bi de Minschen ehre Hüser. Antrocken weert se vun fulige Frücht un Reste vun Drunks in opene Buddels. Dor nehrt se sik sunnerlich vun Substanzen bi, de riesen doot. Weltwiet sünd mehr as 3.000 Aarden bekannt. Dor leevt bi 50 vun in Düütschland. Dat gifft Wildaarden in Hölter un Strüker un Kulturfolgers, de hefft sik anpasst an dat minschliche Leven un leevt sunnerlich up’n Kumpost un allerwegens dor, wo Früchte lagert oder Fruchtssapp riest. Kulturfolgers sünd de Aarden Drosophila melanogaster, Sophophora simulans, Drosophila funebris, Drosophila busckii, Drosophila immigrans, Drosophila hydei un Drosophila repleta. Dat gifft ok de wecken Wildaarden, de leevt ok in Goorns, hen un wenn ok mol in Hüser, as Sophophora subobscura un Drosophila limbata. Annersrum sünd de wecken Kulturfolgers ok buten vun Siedlungen antodrepen, man up Duer könnt se dor keen Populatschoon upboen. Allerwegens bekannt is de Aart Drosophila melanogaster (Swattbuuk-Fruchtflege). Se warrt
Wisch (hoochdüütsch Wiese) is en lütten Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort liggt direkt achtern Diek von de Oost. De Naveröörd sünd Süderdiek in’n Noorden, Neenslüüs un Wetterdiek in’n Oosten, Olendecken un Portshemm in’n Süüdoosten, Laak un Neendiek in’n Süden, de Snook, Marn un Neenseebagen in’n Süüdwesten un Itzwöörden in’n Westen. De Oort hett vör 1885 to dat Kaspel Geversdörp in dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort höört al von öllers bi de Gemeen Geversdörp mit bi, de an’n 1. November 2016 Deel von de Gemeen Kumbarg worrn is. Wisch is evangeelsch-luthersch präägt un höört to dat Kaspel von de Andreas-Kark in Geversdörp. För de Kathoolschen is de Hillig-Krüüz-Kark in Oterndörp tostännig. För Wisch is de freewillige Füürwehr Geversdörp mit tostännig. De Straat an’n Diek von de Oost, an de Wisch liggt, löppt in’n Westen na Itzwöörden un münnt dor in de Landsstraat 111. In’n Oosten geiht se na Neenslüüs un is dor anbunnen an de Kreisstraat 26, ut de in’n Landkreis Stood de K 6 warrt, de denn in Süderdiek
Hiram Bingham (* 1789 in Bennington in Vermont; † 1869 in New Haven in Connecticut) weer een vun de eersten Missionars, de dat Christendom nah Hawaii bröchen. He stamm af vun Deacon Thomas Bingham, de al 1650 nah de Kolonien in Amerika keem un in Connecticut siedeln dö. Hiram Bingham besöch dat Middelbury College un dat Theologisch Seminar vun Andover. Dor hett he sien Studium afbraken un een nee Froo nahmen. Dat weer Sybil Mosley. Nu woll he Missionar weeren. De American Board of Commissioners for Foreign Missions hett em denn nah Hawaii stüürt. Dor hett he allerhand upstellt. De Regentsche vun Hawaii Kaahumanu sloot sik sienen Globen an. Karken sünd boot wurrn un dat christlich Gräffnis vun de Regentsche hett Bingham ok süms leit'. Man siene Vörsitter vun de Mission meenen, he greep veel to veel in de Politik vun Hawaii in un repen em torüch. In de 1840er Jahren kehren de Binghams torüch nah Nee England. Dat wurr seggt, dat schull vunwegen de swacke Gesundheit vun Sybil ween. Se scholl sik man eerst mal een Tiet lang vermünnern. Man as se sturben weer, lehn de Vörstand vun de Mission dat af, Bingham noch mal wedder as eenen Missionar
De Schachbrettflegen oder Fleeschflegen (Sarcophagidae) sünd en Familie mank de Flegen (Brachycera). Se weert mit to de Tweeflunken (Diptera) torekent. Weltwiet gifft dat bi 2.500 Aarden. Tein vun jem sünd ok in Düütschland tohuse. Schachbrettflegen sünd grau oder swatt, faken is dat Achterlief tekent, as en Schachbrett. Dor hefft se ok ehrn Naam vun her. Anners heet se ok Fleeschflegen. Dat is en ungefähr Oversetten vun den wetenschopplichen Naam Sarcophagidae, wat „Fleeschfreters“ bedüden deit. An un for sik passt de Naam nich sunnerlich, en egen Familie aftogrenzen, denn de Budden un Flegen vun düsse Familie vertehrt nich annere Saken, as u. a. ok de Brummers (Calliphoridae). De adulten Flegen freet gorkeen Fleesch. Up’e Bost (Thorax) sitt dunkere Langsstriepen. Schachbrettflegen könnt bit hen to 15 Millimeters lang weern. As Mundwarktüüch hefft se Suugrüssels to’n Uplicken vun allerhand Fleetstoffe. De Budden vun de allerhand Aarden vun de Schachbrettflegen freet ganz verscheden Saken un leevt in ganz verscheden Substrat: Blangen de Budden, de as Rövers na Büte jaagt, höört to de ollerhaftigsten Aarden de, de sik vun Aas nehrt oder Schiete freten doot. En Reeg vun annere Aarden sünd Parasitoide un leevt an oder in warvellose Weerten. To düsse Weerten höört u. a.
De Strandflegen (Helcomyzidae) sünd en Familie mank de Flegen (Brachycera) un weert dor to de Tweeflunken (Diptera) mit torekent. De Flegen ut düsse Familie sünd middelgroot un könnt von 6 bit hen to 10 Millimeters lang weern. Upfallen deit sunnerlich dat drüdde Lidd vun de Föhlspriete. Leven doot se sunnerlich an de Küst vun'e See. Ehre Budden wasst in fuligen Seetang. Jürgen Haupt, Hiroko Haupt: Fliegen und Mücken - Beobachtung, Lebensweise. Naturbuch-Verlag, Augsborg 1998, ISBN 3-89440-278-4. Strandflegen. Mehr Biller, Videos oder Audiodateien to’t Thema gifft dat bi Wikimedia Commons.
Guy Reiss (* 1904; † 1964) weer en franzöösch Astronom un Asteroidenopdecker. He hett an dat Observatorium in Algier un later an dat Observatoire de Nice in Nizza arbeit un tüschen 1931 un 1935 insgesamt 5 Asteroiden opdeckt. De Asteroid (1577) Reiss wurr nah hüm nömmt. Minor Planet Discoverers Lutz D. Schmadel: Dictionary of Minor Planet Names. 5th ed. Springer, Berlin 2003, ISBN 3-540-00238-3 (engl.) (Vöransicht bei Google Book Search) Warken vun Guy Reiss in dat Astrophysics Data System
Dit Woort hett noch annere Bedüden: kiek dorför ünner Hawaiʻi (Eiland). Hawaii is en Keed vun Eilannen in den Stillen Ozean un ok de 50. Bundsstaat vun de USA. Hüdigendags leevt dor 1.262.840 Inwahners. Alltohopen höört 137 Eilannen mit 16.649 km² Land to Hawaii, man de up meisten Eilannen leevt keen Minsch. De acht gröttsten Inseln vun West nah Oost sünd Niihau, Kauai, O‘ahu, Moloka‘i, Lāna‘i, Kaho‘olawe, Maui un de Insel Hawaiʻi. De Insel Hawaii is dat gröttste Eiland un warrt up Engelsch Big Island nömmt. De Midwayinseln höört woll nah de Geographie to de Inselkeed to, man nich, wat de Politik angeiht. De Eilannen kaamt all vun Vulkanen her, de vun en Mantelplume spiest worrn sünd (Hotspot-Vulkanismus). Disse Plume blifft mehr oder weniger fast an een Steed, wiel de Pazifische Platt sik doröver weg bewegen deit. Dordör is de Inselsteed tostannen kamen. Up de Insel Hawaii is de Vulkan Kīlauea jümmers noch togang. De Vulkanen vun de Eilannen vun Hawaii sünd de gröttsten Vulkanen vun de ganze Welt. De Mauna Kea liggt mit sien Topp 4.201 m öber de See, man sien Grund liggt 5.000 m deep ünner Water. Alltohopen sünd dat mehr as 9.000 m. 28 km süüdoost
Nindörpermoor (hoochdüütsch Nindorfermoor) is en Dörp in de Gemeen Loomst (Samtgemeen Loomst) in’n Landkreis Cuxhoben, Neddersassen. De Oort liggt an’n Rand von de Loomster Geest hen na dat Moor un de Masch von de Oost. Dat Water ut dat Rebeed flütt över Gravens na de Oost hen af. De Naveröörd sünd Seth un Lohmöhlen in’n Noordoosten, Kronenborg un Brobargen in’n Süüdoosten, Oostendörp un Isheim in’n Süden, Hollen un Armsdörp in’n Süüdwesten un Nindörp, Loomst un Lüttmöhlen in’n Noordwesten. Vör 1859 weer Nindörpermoor in de Vaagdie Loomst von dat Amt Bremervöör un denn von 1859 bet 1885 in dat Amt Oosten. 1885 is dat an’n Kreis Neehuus gahn un 1932 an’n Kreis Land Hadeln. 1977 is dat denn Deel von’n Landkreis Cuxhoben worrn. De Oort höört jümmer al to de Gemeen Nindörp mit to, de an’n 1. Juli 1972 dör de Gemeenreform in Neddersassen an de Gemeen Loomst kamen is. Nindörpermoor is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. För Nindörpermoor is de freewillige Füürwehr Nindörp mit tostännig. Nindörpermoor is över lüttjere Straten verbunnen mit
En Bundsland oder ok eenfach Land is na de Verfaten von de Bundsrepublik Düütschland, de in dat Grundgesett fastleggt is, een von de Deelstaaten von de Bundsrepublik, de deelwies souverän sünd. De Länner billt na jemehr Verfatens en Bundsstaat un keen Staatenbund. Dat gifft siet de düütsche Weddervereenigung 1990 16 Bundslänner. Sleswig-Holsteen (15) Hamborg (6) Mekelnborg-Vörpommern (8) Neddersassen (9) Bremen (5) Brannenborg (4) Berlin (3) Sassen-Anholt (14) Sassen (13) Döringen (16) Hessen (7) Noordrhien-Westfalen (10) Rhienland-Palz (11) Saarland (12) Baden-Württemberg (1) Bayern (2) De Länner hebbt na Jurisdikschoon un de herrschende Ansicht in de Rechtswetenschoppen originäre Staatsgewalt un dormit Staatsqualität. Jemehr Egenstaatlichkeit un grundsätzliche Saakentscheidungsbefugnis baseert op Artikel 30 von dat Grundgesett för de Bundsrepublik Düütschland. Se verscheelt von gewöhnliche Staaten aver dor dör, dat jemehr (partielle) Völkerrechtssubjektivität von de von’n Bund „abgeleitet [= derivativ] und nicht originär ist“ un jem so „durch die Bundesverfassung Kompetenzen in auswärtigen Angelegenheiten eingeräumt werden.“ Von dor her köönt de Länner Verdrääg mit annere Völkerrechtssubjekte afsluten, aver in de Regel blots mit Tostimmung von de Bundsregerung un so wied se för de Gesettgevung tostännig sünd. Staatsverdrääg, de vörher al bestahn hebbt, so as de Salinenkonventschoon twüschen Bayern un Öösterriek von 1829 staht dor nich
Land betekent Land, Gegensatt von Water, Land, en Staat, Land, Gegensatt von Stadt, Land, en Landschop, Land, kort för en Bundsland von Düütschland, Land, kort för en Bundsland von Öösterriek, Land, Oort in Alabama, USA, Land, fröheren Oort in Kalifornien, USA, Land, Distrikt in Noorwegen, Land-Gletscher, Gletscher in Antarktika, Land, en Marskrater. Land is de Familiennaam von Charles Henry Land (1847–1922), US-amerikaanschen Tähndokter, Christian Land, düütschen Autorennfohrer, Edwin Herbert Land (1909–1991), US-amerikaanschen Physiker, Emory S. Land (1879–1971), US-amerikaanschen Viezadmiraal, Erik Land (* 1990), düütschen Basketballspeler, Franz Land (1896–1974), düütschen Politiker, Greg Land (* üm 1965), US-amerikaanschen Comicteekner, Harold Land (1928–2001), US-amerikaanschen Saxofoonspeler un Kumponist, Jan Pieter Nicolaas Land (1834–1897), nedderlandschen Orientalist un Philosoof, Jochen Land (* 1953), düütschen Autorennfohrer, Karl-Heinz Land (* 1962), düütschen Ünnernehmer, Kilian Land (* 1990), düütschen Schauspeler, Kim Land (* 1994), düütsche Handballspelerin, Michael Land (* 1961), US-amerikaanschen Kumponist un Musiker, Peter Land (* 1966), däänschen Künstler, Rainer Land (* 1952), düütschen Sellschopswetenschopper, Robert Land (1857–1899), düütschen Boinschenör, Robert Land (1887–1943), öösterrieksch-tschechschen Speelbaas, Ulrich Land (* 1956), düütschen Schriever un Höörspeelautor, Walter Land (* 1938), düütschen Mediziner, Winifred Land (* 20. Johrhunnert), engelsche Dischtennisspelerin, Wolfgang Land (* 1953), düütschen Autorennfohrer. Kiek ok bi: Landt, Lant, De
Schores Iwanowitsch Alfjorow (russisch: Жоре́с Ива́нович Алфёров}}, wetenschaplich Transliteratschoon russisch: Žores Ivanovič Alfërov}}, nömmt nah Jean Jaurès; * 15. März 1930 in Wizebsk, Wittrussland; † 1. März 2019) weer en sowjeetsch un russisch Physiker. He weer Direkter vun dat Joffe-Institut in Sankt Petersburg un wurr 2000 mit den Nobelpries för Physik uttekent. He forsch in den Beriek vun de Halfleiterlaser ünner den Gebruuk vun Heteroövergängen. All Halfleiterlaser, to’n Bispeel bi Scannern in Registreerkassen, CD-Spelern oder Laserdruckern, footen up de vun Alfjorow opdeckt Prinzipien. Alfjorow hett an dat Elektrotechnisch Institut in Leningrad (hüüd Sankt Petersburg) studeert un weer Gastwetenschapler in den USA. Van 1987 bit 2003 weer he Direkter vun dat „Physikalisch-Technische Institut A. F. Joffe“ in Sankt Petersburg un bit 2006 de sien wetenschaplich Baas. Siet 1989 weer he Viezpräsident vun de Russisch Akademie vun de Wetenschapen. 1987 wurr he as utwärtig Liddmaat vun de Akademie vun de Wetenschapen vun de DDR wählt. Den Nobelpries in dat Johr 2000 kreeg he to Hälft tosommen mit Herbert Kroemer (de anner Hälft gung an Jack S. Kilby) för Arbeiten ut de Halfleiterphysik, de Basis vun de Informatschonstechnologie wurrn sünd. Alfjorow weer siet 1995 Liddmaat vun de russisch Duma un ok de Öllerspräsident.
Achthöben (hoochdüütsch Achthöfen) is en Oort in de Gemeen Oosten (Samtgemeen Land Hadeln) in’n Landkreis Cuxhoben, Neddersassen. De Oort liggt in de Masch von de Oost. Dat Water ut dat Rebeed warrt över dat Achthöbener Fleet na de Oost hen afföhrt. De Naveröörd sünd Schüttdamm un Isensee in’n Noordoosten, Karkoosten mit de Diekreeg in’n Süden, Achthöbenerdiek in’n Süüdwesten, Hemm in’n Westen un Nedderstrekerdiek un Nedderstreek in’n Noordwesten. In Achthöben steiht de Achthöbener Möhl, de noch besteiht, aver vondaag keen Flögels mehr hett. Achthöben leeg vör 1852 in dat Gericht Oosten, ut dat 1852 dat Amt Oosten worrn is. 1885 is dat Deel von’n Kreis Neehuus worrn. 1932 is dat an’n Kreis Land Hadeln kamen un denn 1977 Deel von’n Landkreis Cuxhoben worrn. De Oort hett von öllers bi de Gemeen Olendörp mit bihöört, de an’n 1. Juli 1972 mit de Gemeenreform in Neddersassen Deel von de Gemeen Oosten worrn is. Achthöben is evangeelsch-luthersch präägt un höört to dat Kaspel von de Petrus-Kark in Oosten. För de Kathoolschen is de Karkengemeen Hillig Geist in Stood tostännig. För Achthöben is de freewillige Füürwehr Oosten mit tostännig. Dör Achthöben löppt de Landsstraat 113, de in’n Noordoosten över Nedderstreek na Öberndörp geiht un in’n
Achthöbenerdiek (hoochdüütsch Achthöfenerdeich) is en Oort in de Gemeen Oosten (Samtgemeen Land Hadeln) in’n Landkreis Cuxhoben, Neddersassen. De Oort liggt in de Masch direkt achter’n Diek von de Oost. Güntsied de Oost liggt de Haven Swartenhütten. Dat Water ut dat Rebeed warrt över dat Achthöbener Fleet na de Oost hen afföhrt. De Naveröörd sünd Nedderstrekerdiek un Nedderstreek in’n Noorden, Achthöben in’n Noordoosten, de Diekreeg un Karkoosten in’n Süüdoosten, Basbeek in’n Süden, Warstood in’n Süüdwesten, Ooldhemmoor in’n Westen un Hemm un Ohrensfluchterdiek in’n Noordwesten. In’n Noorden von Achthöbenerdiek an de Grenz na Nedderstrekerdiek liggt dat Gasthuus Seefohrer. Dat Gasthuus is in de twete Hälft von dat 18. Johrhunnert boot worrn (fröher Huusnummer Olendörp 82) un weer mit en Warft verbunnen. Dat Gasthuus is 1812 utboot worrn. Dat Gasthuus besteiht bet vondaag, ok wenn dat twüschen verscheden Besitter- un Pächterwessels tiedwies dichtmaakt weer. Siet 2014 is Oliver Bark de Bedriever. Achthöbenerdiek leeg vör 1852 in dat Gericht Oosten, ut dat 1852 dat Amt Oosten worrn is. 1885 is dat Deel von’n Kreis Neehuus worrn. 1932 is dat an’n Kreis Land Hadeln kamen un denn 1977 Deel von’n Landkreis Cuxhoben worrn. De Oort hett von öllers bi de Gemeen Olendörp mit bihöört, de